Scannán iontach i Spáinnis, a bhfuil páirteanna bheirt deartháireacha á ndéanamh ag aisteoir amháin. Is dochtúir é duine acu, Augustin, a bhfuil cónaí air i gceantar galánta i mBuenos Aires ach tá an deartháir eile, Pedro, ag strácáil leis an saol agus gan de chomhluadar aige ach scabhaitéirí agus bithiúnaigh. Tugann Pedro cuairt ar a dheartháir, an dochtúir, le hinsint dó go bhfuil sé ag fáil bháis. Ina dhiaidh sin tarraingítear Augustin isteach i saol na coiriúlachta dá bhuíochas.